wickkiey/tamil-wikipedia-chunked huggingface dataset:
# லே மாவட்டம்

## இதனையும் காண்க

- லடாக் தன்னாட்சி மலை வளர்ச்சிக் குழு, லே
- லடாக் தன்னாட்சி மலை வளர்ச்சிக் குழு, கார்கில்
- இந்தியாவின் தன்னாட்சி நிர்வாகப் பகுதிகள்
- லடாக்
# வகையிடல்

நுண்கணிதத்தில் **வகைக்கெழு** (*derivative*) அல்லது **வகையீட்டுக் கெழு** (*differential coefficient*) என்பது ஒரு சார்பின் மாறியின் மதிப்பு மாறும்பொழுது அச்சார்பின் மதிப்பு மாறும் அளவைத் தருகிறது. ஒரு சார்பின் வகைக்கெழு காணும் முறையானது **வகையிடல்** (*differentiation*) எனப்படுகிறது.  
பொதுவாக ஒரு கணியத்தில், அதனுடன் தொடர்புடைய மற்றொரு கணியத்தில் ஏற்படும் மாற்றத்தைப் பொறுத்து ஏற்படக்கூடிய மாற்றத்தின் அளவாக வகைக்கெழுவை எடுத்துக் கொள்ளலாம்.  
எடுத்துக்காட்டாக, ஒரு நகரும் துகளின் நிலையின் நேரத்தைப் பொறுத்த வகைக்கெழு அத்துகளின் கணநேர திசைவேகமாகும்.  
ஒரு மாறியில் அமைந்த மெய்மதிப்புச் சார்புக்கு ஒரு குறிப்பிட்ட புள்ளியில் காணப்படும் வகைக்கெழு, அப்புள்ளியில் சார்பின் வரைபட வளைவரைக்கு வரையப்படும் தொடுகோட்டின் சாய்வுக்குச் சமமாகும். உயர்பரிமாணங்களில் ஒரு குறிப்பிட்டப் புள்ளியில் காணப்படும் ஒரு சார்பின் வகைக்கெழு *நேர்பியலாக்கல்* எனப்படும் ஒரு நேரியல் உருமாற்றமாகும். வகைக்கெழுவுடன் நெருக்கமான தொடர்புடைய மற்றுமொரு கருத்துரு வகையீடாகும்.  
வகைக்கெழு காணும் செயல்முறை *வகையிடுதல்* அல்லது *வகையிடல்* (differentiation) எனப்படும். இதன் எதிர்ச்செயல் *எதிர் வகையிடுதல்* அல்லது *எதிர்வகையிடல்* (antidifferentiation) எனப்படும். நுண்கணிதத்தின் அடிப்படைத் தேற்றத்தின்படி, எதிர்வகையிடலும் தொகையிடலும் சமம்.
# வகையிடல்

## வகையிடுதல் ஒரு கண்ணோட்டம்

பல அன்றாட பிரச்சினைகள் கணிதத்தில் ஆழமாகவும் அகலமாகவும் அலசப்படுகின்றன. அப்படியொரு பிரச்சினைதான் 'மாறுதல்' என்ற பிரச்சினை. உலகில் எதுவுமே மாறிக்கொண்டிருக்கிறது. சாலையில் போகும் காரின் வேகத்தை வேகமானியைப் பார்த்துத் தெரிந்துகொள்கிறோம். வேகம் என்பது ஒரு மணிக்கு எவ்வளவு தூரம் கார் போகிறது என்பதைச் சொல்கிறது. ஆனால் ஒரு மணி நேரம் பிரயாணம் செய்துதான் அதைத் தெரிந்துகொள்ள வேண்டுமென்பதில்லை. ஒவ்வொரு நிமிடமும், ஏன், ஒவ்வொரு நொடியும் அந்த வேகம் மாறிக்கொண்டேயிருக்கிறது. அப்படியும் நொடிக்கு நொடி அதை அளந்து சொல்லிவிடமுடியும். சென்ற நொடியில் கார் போன துரத்தை வைத்து அந்த நொடியில் அதன் வேகம் இவ்வளவு என்று கணக்கிடுவதற்குத் தான் வேகமானி இருக்கிறது. அதற்கு அடிப்படைதான் **வகையிடல்**.  
கணிதத்தில் இதற்கு வழி இருக்கிறது என்று தனித்தனியே முதன்முதல் சொன்னவர்கள் இருவர். ஐசக் நியூட்டன் (இங்கிலாந்து), மற்றும் கோட்பிரீட் லைப்னிட்ஸ் (ஜெர்மனி) -- இருவரும் 17ம் நூற்றாண்டின் பின்பாதியில், **வகைக்கெழு** அல்லது **வகையீட்டுக்கெழு** (Derivative, Differential Coefficient) என்பதைக் கண்டுபிடித்தனர். இதனில் தொடங்கியதுதான் நுண்கணிதம் என்ற கணிதத்தின் இன்றியமையா அடிப்படைப் பிரிவு.  
ஒர் செயலியின் (<math>y=f(x))</math> சாரா மாறி மாறும்பொழுது அதனுடன் தொடர்புடைய சார் மாறி மாறும். சாரா மாறி சிறிதாக மாறும் பொழுது அம்மாறுதலின் அளவு <math>\vartriangle x</math> என்று குறிக்கப்படும்.  
<math>x</math> என்ற சாராமாறி <math>x + \vartriangle x</math> ஆக ஆகும்போது,  
<math>y</math> என்ற சார்மாறி, <math>\vartriangle y</math> என்ற மாறுதலுக்குள்ளாகி, <math>y + \vartriangle y</math> ஆகும்.  
சார்மாறியின் மாறுதல் <math>\vartriangle y</math>.  
சாராமாறியின் மாறுதல் <math>\vartriangle x.</math>  
மாறுதல்களின் விகிதம் <math>\frac{\vartriangle y}{\vartriangle x}</math>.  
இந்த விகிதம் என்பது நம் காரின் வேகத்தை அளக்கும்போது, சென்ற ஒரு நொடியில் கார் போன தூரத்தை <math>\vartriangle y</math> ஆகவும், சென்ற ஒரு நொடிக்கான நேரத்தை <math>\vartriangle x</math> ஆகவும் எடுத்துக்கொண்டு கணித்த விகிதம் ஆகும்.  
ஆனால் நுண்கணிதத்தில் இதை இன்னும் நுண்பியப்படுத்தி, நொடியையும் விட மிகவும் நுண்ணியதான அந்த ஒரு கணநேரத்தில் காரினுடைய வேகம் என்ன என்று சொல்வதற்கு 'எல்லை' என்ற கணிதக் கருத்துப் பயன்படுத்தப்படுகிறது.  
அதாவது, <math>\vartriangle x</math> ஐ சிறிது சிறிதாக ஆக்கி கடைசியில் சூனியமாகவே ஆக்க முயற்சி செய்தால்,
<math>\vartriangle y</math> ம் சிறிது சிறிதாக ஆகி, அதுவும் சூனியமாகவே ஆகிவிடும் .  
ஆனால் அப்படி இரண்டும் சூனியமானால், நாம் சூனியத்தை சூனியத்தால் வகுக்கவேண்டிவரும். இது கணிதத்தில் அனுமதிக்கப்படாத செயல்.  
ஆனால் வேறு வழிகளில் <math>\frac{\vartriangle y}{\vartriangle x}</math> க்கு <math>\vartriangle x.</math> சூனியத்தை நோக்கி மாறும்போதும் ஒரு மதிப்பு கண்டுபிடிக்க முடியுமானால் அதுதான் அந்தக் கணத்தில் கார் செல்லும் வேகமாகும். இந்த மதிப்பை  
<math>\lim_{\Delta x\to 0}\frac{\Delta y}{\Delta x}</math>  
என்று குறிப்பிட்டு, சுருக்கமாக <math>\frac{dy}{dx}</math> என்று எழுதப்படுகிறது. இதுதான் **வகைக்கெழு**.
# வகையிடல்

## வகையிடுதலும் வகைக்கெழுவும்

ஒரு சார்பின் சாரா மாறி *x* மற்றும் சார் மாறி *y*.
:அதாவது *y* = *f*(*x*).  
*x* இல் ஏற்படும் மாற்றத்தைப் பொறுத்து *y* இன் மாறுவீதத்தைக் கணக்கிடும் முறையே **வகையிடுதல்** ஆகும். இந்த மாறுவீதத்தின் அளவு, *x* ஐப் பொறுத்த *y* இன் **வகைக்கெழு** ஆகும். *x* , *y* இரண்டும் மெய்யெண்கள் எனில், *f* இன் வரைபட வளைவரையில் அமையும் ஒவ்வொரு புள்ளியிலும் காணப்படும் வகைக்கெழுவானது அப்புள்ளிகளில் வளைவரைக்கு வரையப்படும் தொடுகோட்டின் சாய்வுக்குச் சமமாக அமையும்.
# வகையிடல்

## வகையிடுதலும் வகைக்கெழுவும்

### நேரியல் சார்பு

*f* ஒரு நேரியல் சார்பு எனில் அதன் வரைபடம் ஒரு கோடாக இருக்கும்.  
:<math>y = f(x) = mx + b,</math>  
இங்கு *m* , *b* மெய்யெண்கள்; *m* கோட்டின் சாய்வு.  
*y* இல் ஏற்படும் மாற்றம் Δy; *x* இல் ஏற்படும் மாற்றம் Δx; Δ, "மாற்றம்" என்பதன் சுருக்கக் குறியீடு.  
:<math> y + \Delta y = f(x+\Delta x) </math>
::<math>= m(x + \Delta x) + b</math>
::<math>= mx + b + m\Delta x </math>
::<math>= y + m\Delta x </math>  
எனவே *x* ஐப் பொறுத்து *y* இன் மாறுவீதம்:  
::<math>\frac{\Delta y}{\Delta x} = m </math>  
:<math>m=\frac{\text{change in } y}{\text{change in } x} = \frac{\Delta y}{\Delta x},</math>  
*f* நேரியல் சார்பல்ல எனில் வரைபடம் நேர்கோடாக இருக்காது, மாறுவீதமும் வேறுபடும்.
# வகையிடல்

## வகையிடுதலும் வகைக்கெழுவும்

### எல்லை மதிப்பாக

Δ*x* இன் மதிப்பு நுட்பமான அளவு சிறியதாகும்போது, சார்ந்த மற்றும் சாரா மாறிகளில் ஏற்படும் மாற்றங்களின் விகிதம் Δ*y* / Δ*x* இன் எல்லைமதிப்பாக, மாறுவீதத்தைக் கணக்கிடுவதற்கான கருத்து படங்கள் 1-3 இல் தரப்பட்டுள்ளது.  
லைபினிட்சின் குறியீட்டில் *x* இல் ஏற்படும் நுட்ப மாற்றம் *dx* எனக் குறிக்கப்படுகிறது. மேலும் *x* ஐப் பொறுத்த *y* இன் வகைக்கெழு:
: <math> \frac{dy}{dx} \,\!</math>
# வகையிடல்

## வகையிடுதலும் வகைக்கெழுவும்

### வேறுபாட்டு ஈவுகளின் வாயிலாக

*f* ஒரு மெய்மதிப்புச் சார்பு எனில் செவ்வடிவவியலில் (classical geometry) அச்சார்பின் வரைபட வளைவரை மீதுள்ள ஒரு புள்ளியில் அவ்வளைவரைக்கு வரையப்படும் தொடுகோடு தனித்தன்மையானது. மேலும் அத்தொடுகோடு வளைவரையை வேறு எந்தப் புள்ளியிலும் குறுக்காகச் சந்திக்காது. அதாவது தொடுகோடு வரைபடத்தினூடாக நேராகச் செல்லாது.  
*a* எனும் புள்ளியில் *x* ஐப் பொறுத்த *y* இன் வகைக்கெழு வடிவவியலின்படி சார்பின் வரைபடத்துக்கு அப்புள்ளியில் வரையப்பட்டத் தொடுகோட்டின் சாய்வுக்குச் சமம். அத்தொடுகோட்டின் சாய்வு, (*a*, *f*(*a*)) புள்ளியையும் வளைவரையின் மீது அதற்கு மிக அருகாமையில் அமையும் புள்ளிகளையும் (எடுத்துக்காட்டாக, ) இணைக்கும் கோடுகளின் சாய்வுகளுக்கு மிக அருகிலுள்ளதாக இருக்கும். இக்கோடுகள் வெட்டுக்கோடுகளாகும். *h* இன் மதிப்பு எந்த அளவுக்கு பூச்சியத்துக்கு நெருக்கமாக உள்ளதோ அந்த அளவுக்கு தொடுகோட்டின் சாய்வு இக்கோடுகளின் சாய்வுகளுக்கு நெருக்கமாக இருக்கும்.  
இந்த வெட்டுக்கோடுகளின் சாய்வு *m*:  
:<math>m = \frac{\Delta f(x)}{\Delta x} = \frac{f(x+h)-f(x)}{(x+h)-(x)} = \frac{f(x+h)-f(x)}{h}.</math>  
இது *நியூட்டனின் வேறுபாட்டு ஈவு*.  
வெட்டுக்கோடுகள் தொடுகோட்டை நெருங்க நெருங்க இந்த வேறுபாட்டு ஈவின் மதிப்பு வகைக்கெழு ஆகும்.  
அதாவது *a* புள்ளியில் *f* இன் வகைக்கெழு:  
:<math>f'(a)=\lim_{h\to 0}\frac{f(a+h)-f(a)}{h}</math> (எல்லை காண முடிந்தால்)  
இந்த எல்லை மதிப்புக் காண முடிந்தால், *a* புள்ளியில் சார்பு *f* வகையிடத்தக்கது. இங்கு *f*&prime; (*a*) என்பது வகைக்கெழுவின் குறியீடுகளுள் ஒன்று.
# வகையிடல்

## வகையிடுதலும் வகைக்கெழுவும்

### எடுத்துகாட்டு

வர்க்கச் சார்பு <math> f(x) = x^2 </math> வகையிடத்தக்கது. *x* = 3 புள்ளியில் அதன் வகைக்கெழு 6.  
:<math>f'(3)= \lim_{h\to 0}\frac{f(3+h)-f(3)}{h}</math>
::<math> = \lim_{h\to 0}\frac{(3+h)^2 - 3^2}{h}</math>
::<math>= \lim_{h\to 0}\frac{9 + 6h + h^2 - 9}{h} </math>
::<math>= \lim_{h\to 0}\frac{6h + h^2}{h} </math>
::<math>= \lim_{h\to 0}{(6 + h)}. </math>
::<math> = 6 + 0 = 6. </math>  
மேலும் பொதுவாக வர்க்கச் சார்புக்கு,
:*x* = *a* இல்
:<math>f'(a) = 2a </math> .
# வகையிடல்

## வகையிடுதலும் வகைக்கெழுவும்

### உயர்வரிசை வகைக்கெழுக்கள்

*f* ஒரு வகையிடக்கூடிய சார்பு, மேலும் அதன் வகைக்கெழு *f&prime;(x)* எனில்:  
வகையிடக்கூடியதாக இருந்தால் அதன் வகைக்கெழு எனக் குறிக்கப்படும். மேலும் அது ***f* இன் இரண்டாம் வகைக்கெழு** எனவும் அழைக்கப்படும்.  
இதேபோல் இரண்டாம் வகைக்கெழு மீண்டும் வகையிடக்கூடியதாக இருந்தால் அது எனக் குறிக்கப்படும். மேலும் அது ***f* இன் மூன்றாம் வகைக்கெழு** எனவும் அழைக்கப்படும். இந்த தொடர் வகைக்கெழுக்கள் உயர்வரிசை வகைக்கெழுக்கள் எனப்படுகின்றன.  
*x*(*t*) என்பது *t* நேரத்தில் ஒரு துகளின் நிலையைக் குறிக்குமானால்:  
*x*(*t*) இன் *t* ஐப் பொறுத்த முதல் வகைக்கெழு அத்துகளின் திசைவேகத்தையும், இரண்டாம் வகைக்கெழு அத்துகளின் முடுக்கத்தையும், மூன்றாம் வகைக்கெழு அத்துகளின் திடுக்கத்தையும் குறிக்கும்.
# வகையிடல்

## வகையிடுதலும் வகைக்கெழுவும்

### வளைவுமாற்றுப் புள்ளி

ஒரு சார்பின் இரண்டாம் வகைக்கெழுவின் குறி மாறும் புள்ளி, அச்சார்பின் **வளைவுமாற்றுப் புள்ளி** எனப்படும். வளைவுமாற்றுப் புள்ளியில் ஒரு சார்பு தனது குவிவுத் தனமையிலிருந்து குழிவாகவோ அல்லது குழிவுத்தன்மையிலிருந்து குவிவாகவோ மாறுகிறது.  
- ஒரு சார்பின் வளைவுமாற்றுப் புள்ளியில் அதன் இரண்டாம் வகைக்கெழுவின் மதிப்பு பூச்சியமாகவும் இருக்கலாம்.  
எடுத்துக்காட்டு:  
*y*=*x*<sup>3</sup> சார்புக்கு *x*=0 ஒரு வளைவுமாற்றுப் புள்ளி. *x*=0 இல் இச்சார்பின் இரண்டாம் வகைக்கெழு பூச்சியம்.  
- ஒரு சார்பின் வளைவுமாற்றுப் புள்ளியில் அதன் இரண்டாம் வகைக்கெழு காண முடியாததாக இருக்கலாம்.  
எடுத்துக்காட்டு:  
*y*=*x*<sup>1/3</sup> சார்புக்கு *x*=0 ஒரு வளைவுமாற்றுப் புள்ளி. *x*=0 இல் இச்சார்புக்கு இரண்டாம் வகைக்கெழு இல்லை.
# வகையிடல்

## வகையிடலின் குறியீடுகள்

### லைப்னிட்சின் குறியீடு

வகையிடலுக்கு லைப்னிட்ஸ் அறிமுகப்படுத்திய குறியீடு காலத்தால் முந்தியது. இக்குறியீட்டின்படி,  
இன் *x* ஐப் பொறுத்த **முதல் வகைக்கெழு**:  
: <math>\frac{dy}{dx},\quad\frac{d f}{dx}(x),\;\;\mathrm{or}\;\; \frac{d}{dx}f(x),</math>  
**உயர்வரிசை வகைக்கெழுக்கள்**:  
சார்பை *x* ஐப் பொறுத்து *n* தடவை வகையிடக் கிடைக்கும் *n* ஆம் வகைக்கெழு:  
: <math>\frac{d^ny}{dx^n},
\quad\frac{d^n f}{dx^n}(x),
\;\;\mathrm{or}\;\;
\frac{d^n}{dx^n}f(x)</math>  
:<math>\frac{d^2y}{dx^2} = \frac{d}{dx}\(\frac{dy}{dx}\).</math>  
புள்ளியில் *y* இன் வகைக்கெழுவை லைபினிட்சின் குறியீட்டில் இருவிதமாக எழுதலாம்:  
: <math>\.\frac{dy}{dx}\_{x=a} = \frac{dy}{dx}(a).</math>  
இக்குறியீட்டில் எந்த மாறியைப் பொறுத்து வகையிடப்படுகிறதோ அம்மாறி பகுதியில் குறிப்பிடப்படுகிறது. பகுதி வகையிடலில் இது பெரிதும் உதவியாய் இருக்கிறது. சங்கிலி விதியை நினைவில் கொள்ளவும் வசதியாக உள்ளது:  
: <math>\frac{dy}{dx} = \frac{dy}{du} \cdot \frac{du}{dx}.</math>
# வகையிடல்

## வகையிடலின் குறியீடுகள்

### லாக்ராஞ்சியின் குறியீடு

லாக்ராஞ்சியால் அறிமுகப்படுத்தப்பட்ட இம்முறையே தற்காலத்தில் பெரும்பாலும் பயன்படுத்தப்படுகிறது.  
இக்குறியீட்டில் *f* இன் முதல் வகைக்கெழு:  
:<math>(f)'=f' \,</math>  
இரண்டாம் வகைக்கெழு:  
:<math>(f')'=f''\,</math>  
மூன்றாம் வகைகெழு:  
:<math>(f*)'=f*'.\,</math>  
இதற்கும் மேற்பட்ட வகைக்கெழுக்களை குறிப்பதற்குச், சிலர் மேலெழுத்தாக ரோமன் எண்ணுருக்களையும் வேறு சிலர் மேலெழுத்தாக எண்களை அடைப்புக் குறிக்குள்ளும் எழுதுகின்றனர்:  
:<math>f^{\mathrm{iv}}\,\!</math> &emsp; or &emsp; <math>f^{(4)}.\,\!</math>  
: *f*<sup> (*n*)</sup> *f* இன் *n* ஆம் வகைக்கெழு.  
வகையிடலை ஒரு சார்பாகக் கருதும்போது லைபினிட்சின் குறியீட்டை விட இக்குறியீடு பொருத்தமானதாகவும் வசதியானதாகவும் இருக்கும்.
# வகையிடல்

## வகையிடலின் குறியீடுகள்

### நியூட்டனின் குறியீடு

வகையிடலுக்கு நியூட்டன் அறிமுகப்படுத்திய குறியீட்டில் ஒரு சார்பின் நேரத்தைப் பொறுத்த முதல் வகைக்கெழுவைக் குறிக்க அச்சார்பின் பெயர் மீது ஒரு புள்ளியும் இரண்டாம் வகைக்கெழுவைக் குறிக்க இரண்டு புள்ளிகளும் இடப்படுகின்றன.  
*y* = *f*(*t*) எனில்,
:<math>\dot{y},</math> <math>\ddot{y}</math>  
இரண்டும் முறையே, *t* ஐப் பொறுத்த *y* இன் முதல் மற்றும் இரண்டாம் வகைக்கெழுக்களைக் குறிக்கின்றன. உயர்வரிசை வகைக்கெழுக்களுக்கு இக்குறியீடு பொருத்தமானதாக இல்லை. இக்குறியீடு, வழக்கமாக இயற்பியலிலும் அதோடு தொடர்புடைய கணிதப் பிரிவான வகையீட்டுச் சமன்பாடுகளிலும் பயன்படுத்தப்படுகிறது.
# வகையிடல்

## வகையிடலின் குறியீடுகள்

### ஆய்லரின் குறியீடு

வகையிடலில் ஆய்லரின் குறியீடு, *D* என்னும் வகையீட்டுச் செயலியைக் கொண்டுள்ளது. இக்குறியீட்டின்படி, சார்பு *f* இன் முதல்வகைக்கெழு *Df*, இரண்டாம் வகைக்கெழு *D*<sup>2</sup>*f*, .... *n* ஆம் வகைக்கெழு *D*<sup>*n*</sup>*f*.  
*y* = *f*(*x*) எனில், *D* உடன் இணைத்து சாரா மாறி *x* எழுதப்படுகிறது:  
:<math>D_x y\,</math> &emsp; அல்லது &emsp; <math>D_x f(x)\,</math>,  
ஒரே மாறியில் அமைந்த சார்பாக இருப்பின் கீழெழுத்தான *x* ஐ விட்டுவிட்டும் எழுதலாம்.  
நேரியல் வகையீட்டுச் சமன்பாடுகளை எழுதுவதற்கும் தீர்வு காண்பதற்கும் ஆய்லரின் குறியீடு பயனுள்ளதாக இருக்கும்.
# வகையிடல்

## வகைக்கெழு காணல்

ஒரு சார்பின் வகைக்கெழுவை, அதன் வேறுபாட்டு ஈவைக் கண்டுபிடித்துப் பின் அதன் எல்லையாகக் காணலாம். இம்முறையில் சில எளிய சார்புகளின் வகைக்கெழுக்களைக் கண்டுபிடித்த பின் அவற்றையும் வகையிடலின் சில விதிகளையும் பயன்படுத்திப் பெரும்பான்மையான சார்புகளின் வகைக்கெழுக்களை எளிதாகக் காணமுடியும்.
# வகையிடல்

## வகைக்கெழு காணல்

### எளிய அடிப்படைச் சார்புகளின் வகைக்கெழுக்கள்

பெரும்பாலான சார்புகளை வகையிவதற்கு சில அடிப்படைச் சார்புகளின் வகைக்கெழுக்கள் தேவைப்படுகிறது. அவ்வாறு தேவைப்படும் ஒரு மாறியில் அமைந்த சார்புகளும் அவற்றின் வகைக்கெழுக்களும் கீழே தரப்பட்டுள்ளன. (முழுமையானது அல்ல)  
- *அடுக்குகளின் வகைக்கெழுக்கள்*:  
:<math> f(x) = x^r,\,</math> (*r* ஒரு மெய்யெண்) எனில்,  
:<math> f'(x) = rx^{r-1},\,</math>  
எடுத்துக்காட்டு:  
:<math>f(x) = x^{1/4}</math> எனில்,  
:<math>f'(x) = (1/4)x^{-3/4},\,</math>  
இவ்வகைக்கெழுச் சார்பு *x* இன் நேர்ம மதிப்புகளுக்கு மட்டுமே வரையறுக்கப்பட்டுள்ளது, க்கும் வரையறுக்கப்படவில்லை. *r* = 0 எனில், இவ்விதி மாறிலி விதியாகும்.  
- ''அடுக்குறிச் சார்பும் மடக்கைச் சார்பும்:  
:<math> \frac{d}{dx}e^x = e^x.</math>  
:<math> \frac{d}{dx}a^x = \ln(a)a^x.</math>  
:<math> \frac{d}{dx}\ln(x) = \frac{1}{x},\qquad x > 0.</math>  
:<math> \frac{d}{dx}\log_a(x) = \frac{1}{x\ln(a)}.</math>  
- *முக்கோணவியல் சார்புகள்*:
:<math> \frac{d}{dx}\sin(x) = \cos(x).</math>  
:<math> \frac{d}{dx}\cos(x) = -\sin(x).</math>  
:<math> \frac{d}{dx}\tan(x) = \sec^2(x) = \frac{1}{\cos^2(x)} = 1+\tan^2(x).</math>  
- *தலைகீழிச் சார்புகள் (முக்கோணவியல்)*:
:<math> \frac{d}{dx}\arcsin(x) = \frac{1}{\sqrt{1-x^2}}.</math>  
:<math> \frac{d}{dx}\arccos(x)= -\frac{1}{\sqrt{1-x^2}}.</math>  
:<math> \frac{d}{dx}\arctan(x)= \frac{1}.</math>
# வகையிடல்

## வகைக்கெழு காணல்

### வகைக்கெழு காணப் பயன்படும் விதிகள்

நியூட்டனின் வேறுபாட்டு ஈவுகளின் மூலம் வகைக்கெழு காணல் சில சமயங்களில் சிக்கலான எல்லைகளைக் கொண்டிருக்கலாம். அதற்குப் பதிலாக சில அடிப்படை விதிகள் மூலம் வகைக்கெழு காணலாம்.  
- *மாறிலி விதி*:
:*f*(*x*) மாறிலி எனில்,
:<math>f' = 0. \,</math>  
- *வகையிடலின் கூட்டல் விதி*:
:<math>(\alpha f + \beta g)' = \alpha f' + \beta g' \,</math> -*f* , *g* வகையிடத்தக்க சார்புகள்; *<math>\alpha</math>* , *<math>\beta</math>* மெய்யெண்கள்.  
- *வகையிடலின் பெருக்கல் விதி*:
:<math>(fg)' = f 'g + fg' \,</math> -*f* , *g* வகையிடத்தக்க சார்புகள்  
- *வகையிடலின் மாறிலிப் பெருக்கல் விதி*:
:<math>(af)' = af' \,</math> -a ஒரு மாறிலி; *f* ஒரு வகையிடத்தக்க சார்பு
- *வகையிடலின் வகுத்தல் விதி*:
:<math>\(\frac{f}{g} \)' = \frac{f'g - fg'}{g^2}</math> --*f* , *g* வகையிடத்தக்க சார்புகள்; *g* ≠ 0.
- *வகையிடலின் சங்கிலி விதி*:
:<math>f(x) = h(g(x))</math> எனில்,
:<math>f'(x) = h'(g(x)) \cdot g'(x). \,</math> -*h* , *g* வகையிடத்தக்க சார்புகள்
# வகையிடல்

## வகைக்கெழு காணல்

### வகைக்கெழு காணும் எடுத்துக்காட்டு

: <math>f(x) = x^4 + \sin (x^2) - \ln(x) e^x + 7\,</math> எனில்:  
: <math>
\begin{align}
f'(x) &= 4 x^{(4-1)}+ \frac{d\(x^2\)}{dx}\cos (x^2) - \frac{d\(\ln {x}\)}{dx} e^x - \ln{x} \frac{d\(e^x\)}{dx} + 0 \\
&= 4x^3 + 2x\cos (x^2) - \frac{1}{x} e^x - \ln(x) e^x.
\end{align}
</math>  
இங்கு இரண்டாவது உறுப்பு சங்கிலி விதியைப் பயன்படுத்தியும் மூன்றாவது உறுப்பு பெருக்கல் விதியைப் பயன்படுத்தியும் வகையிடப்பட்டுள்ளது. மேலும் அடிப்படைச் சார்புகள் *x*<sup>2</sup>, *x*<sup>4</sup>, sin(*x*), ln(*x*) and exp(*x*) = *e*<sup>*x*</sup>, மாறிலி 7 ஆகியவற்றின் வகைக்கெழுக்களும் பயன்படுத்தப்பட்டுள்ளன.
# ஆபுத்திரன்

ஆபுத்திரன் கதை மணிமேகலை என்னும் நூலில் சொல்லப்பட்டுள்ளது.  
வாரணாசியில் வாழ்ந்த மறைகாப்பாளன் (அந்தணர்) அபஞ்சிகனுக்குப் பிழை செய்த பாவம் நீங்க அவன் மனைவி சாலி குமரிக்கு வந்து நீராடிவிட்டு மீளும்போது தனக்குப் பிறந்த குழந்தையை வழியில் கிடத்திவிட்டுச் சென்றுவிட்டாள்..அந்தக் குழந்தையைப் பசு ஒன்று நாவால் தடவிக் கொடுத்து பாலூட்டி ஏழு நாள் வளர்த்தது. அங்குத் தன் மனைவியுடன் வந்த இளம்பூதி என்னும் மறைகாப்பாளன் குழந்தையைத் தன் ஊருக்கு எடுத்துச்சென்று வளர்த்து ஆபுத்திரன் (= பசு மகன்) எனப் பெயர் சூட்டி கல்விகேள்விகளில் வல்லவனாக்கினான். பெரியவன் ஆன ஆபுத்திரன் அவ்வூர் அந்தணன் தன் இல்லத்தில் செய்த வேள்வி ஒன்றில் பலியிட இருந்த பசு ஒன்றைக் காப்பாற்ற இரவோடு இரவாக அதனைக் கவர்ந்து சென்றான். அதனைக் கண்டுகொண்ட மறைகாப்பாளர் முரடர்களுடன் சென்று வழியில் மடக்கி, அடித்து “நீ அந்தணன் இல்லை. புலைமகன்” என்று திட்டி. அவனிடமிருந்த பசுவைக் கைப்பற்றிக்கொண்டனர். அப் பசு தன்னைக் கைப்பற்றிய அந்தணர் உவாத்தியைக் (ஆசிரியர் தலைவனைக்) கொம்பால் குத்தித் தள்ளிவிட்டு ஓடிவிட்டது..
;ஆபுத்திரன் அறிவுரை
ஆபுத்திரன் அந்தணர்களுக்கு அறிவுரை கூறினான். பசும்புல் மேய்ந்து பால் தரும் பசு செய்த கொடுமை என்ன என வினவினான். “நீ ஆ புத்திரன் தானே! திருமால் தந்த மறைநூல் அறியாதவன்” எனச் சொல்லி ஆபுத்திரனை இகழ்ந்தனர்.
;பிறப்பால் உயர்வு தாழ்வு இல்லை
ஆபுத்திரன் அந்தண முனிவர் சிலரது பிறப்பைச் சுட்டிக் காட்டினான். அசலன் ஆவின் மகன். சிருங்கி மானின் மகன். விரிஞ்சி புலியின் மகன். கேசகம்பளன் நரியின்மகன். நான்மறை போற்றும் இவர்கள் பிறப்பால் இழிந்தவர் அல்லர் என விளக்கினான். அங்கிருந்த அந்தணர்களில் ஒருவன் ஆபுத்திரன் சாலி பெற்ற பிள்ளை என்னும் வரலாற்றை எடுத்துரைத்தான்.  
பின்னர் ஆபுத்திரன் முனிவர் ஒருவர் தேவமகள் ஒருத்தியைப் புணர்ந்து இரண்டு பிள்ளைகளைப் பெற்ற கதையை எடுத்துக்காட்டித் தன் தாய் சாலியும் தவறிலள் என விளக்கினான்.
;ஆபுத்திரன் பட்ட துன்பம்
இதனைக் கேட்ட வளர்ப்புத் தந்தை இளம்பூதியும் அந்தணர் பசுவைத் திருடிய கள்வன் என ஆபுத்திரனை வெறுத்தான். அத்துடன் அவ்வூர் மக்களும் ஆபுத்திரன் பிரமச்சாரியாக பிச்சை கேட்டு வந்தபோது அவனது கடிஞை பாத்திரத்தில் அரிசி போடாமல் கற்களைப் போட்டனர். அதனால் மனம் வருந்திய ஆபுத்திரன் செல்வர் வாழ்ந்த தென்மதுரை சென்று சிந்தாதேவி கோயில் பீடிகையில் (மேடையில்) தங்கிக்கொண்டு, இல்லந்தோறும் சென்று, தன் கடிஞையில் பிச்சை எடுத்துவந்து, காணமுடியாதவர், கேட்கமுடியாதவர், நடக்கமுடியாதவர், பேணுநர் இல்லாதவர், குட்டம் போன்ற பிணிவாய்ப்பட்டோர் முதலானோர் பலருக்கும் கொடுத்தபின் எஞ்சிய உணவை உண்டு உயிர் வாழ்ந்தான்.
# ஆபுத்திரன்

## கடவுள் கடிஞை அமுதசுரபி

மாரிக் காலத்து நள்ளிருளில் யாம வேளையில் வழிப்போக்கர் சிலர் ஆபுத்திரனிடம் வயிறுகாய் பெரும்பசி வாட்டுகிறது என்றனர். பிச்சை வாங்கிய உணவை, முடியாதவர்களுக்குத் தந்தபின் எஞ்சிய உணவை உண்டுவந்த அவன், செய்வது அறியாமல் மனம் நொந்துகொண்டிருந்தான். அப்போது அவன் தங்கியிருந்த கோயிலின் தெய்வம் **சிந்தாதேவி (பௌத்த கோயில் தெய்வம்)** அவன்முன் தோன்றித் தன் கையிலிருந்த பாத்திரம் ஒன்றை அவன் கையில் கொடுத்த்து. அதில் உள்ள உணவு அள்ள அள்ள வளர்ந்துகொண்டே இருக்கும். அதனை அவன் தேவியைத் தொழுது வாங்கிக்கொண்டான். வழிப்போக்கர்களின் பசியைப் போக்கினான். பின்னர் வந்தவர்களுக்கெல்லாம் வழங்கி பசியைப் போக்கிக்கொண்டிருந்தான்.  
வானவர் தலைவன் இந்திரன் கொடையாளி. ஆபுத்திரன் கொடையால் இந்திரனின் பாண்டுகம்பளம் (அரியணை) ஆட்டம் கண்டது. ஆபுத்திரனை ஒடுக்க எண்ணினான். அந்தணன் உருவில் ஆபுத்திரனிடம் வந்து வரம் தருவதாகச் சொன்னான். ஆபுத்திரன் தன்னிடம் உள்ள கடிஞை போதும் என்றான். வஞ்சக இந்திரன் அந்தக் கடிஞை பயனற்றுப் போகும்படி நாடும் மக்களும் 12 ஆண்டுகள் பசியின்றி வளத்துடன் வாழத் தானே வரம் தந்துவிட்டுச் சென்றான். ஆபுத்திரனிடம் உணவு பெறுபவர் யாரும் இல்லாததால் கடிஞை செயலற்றுப் போயிற்று.  
ஆபுத்திரன் ஊர் ஊராகச் சென்றான். அப்போது வங்கக்கப்பலிலிருந்து இறங்கிய சிலர் **சாவகத் தீவு** மக்கள் பசியால் வாடுவதாகக் கூறினர். சாவகத் தீவுக்கு வங்கத்தில் சென்றான். இடையில் புயல். இதை என்னும் பாய்மரப் பாய் கிழிந்துவிட்டது. நாய்கர் (மாலுமிகள்) மணிபல்லவத் தீவில் இறங்கிச் சரிசெய்துகொண்டிருந்தனர்.  
ஆபுத்திரன் அங்கு இறங்கி பசித்தோரைத் தேடிக்கொண்டிருந்தான். ஆபுத்திரன் வங்கத்தில் இருப்பதாக எண்ணிய நாய்கன் வங்கத்தை ஓட்டிச் சென்றுவிட்டான். **மணிபல்லவத் தீவில் மக்களே இல்லை**. (இக்காலக் கச்சத் தீவு போலும்) கடவுள் கடிஞையைக் கொண்டு தன் பசியை மட்டும் நீக்கிக்கொண்டு உயிர்வாழ ஆபுத்திரன் விரும்பவில்லை. ‘ஆண்டுக்கு ஒருமுறை புத்தன் பிறந்த நாளில் தோன்றி வழங்குவோர் கையில் சேர்க’ என்று கூறி, அத்தீவிலிருந்த கோமுகி (ஆ முகம், பசு முகம் தோற்றம் கொண்ட பொய்கை) என்னும் பொய்கையில் எறிந்துவிட்டு உண்ணாதிருந்து உயிர்விட்டான்.  
இந்த அமுதசுரபி பின்னர் மணிமேகலை கைக்கு வந்தது. அவள் பசிப்பிணியைப் போக்கிவந்தாள்.
# ஆபுத்திரன்

## ஆபுத்திரன் மறுபிறப்பு

சாவகத் தீவிலிருந்த ‘தவளமால்வரை’யில் ‘மண்முகன்’ என்னும் முனிவன் தவம் செய்துகொண்டிருந்தான். அவனிடம் ஒரு பசு இருந்தது. அதன் குளம்பும், கொம்பும் பொன்னால் ஆனவை. அது கன்று ஈனா முன்பே பால் சுரந்து எல்லாருக்கும் ஊட்டிக்கொண்டிருந்தது. முக்காலமும் உணர்ந்த முனிவன் கூறியபடி அதன் குடலில் வளராமல் அந்தப் பசிவின் வயிற்றிலிருந்து ஒரு ஆண்குழந்தையாக ஆபுத்திரன் தோன்றினான். குழந்தை இல்லாத அவ்வூர் அரசன் அக் குழந்தையைப் பெற்றுச் சென்று வளர்த்து மன்னனாக்கினான்.
# அன்னபூரணி (கடவுள்)

**அன்னபூரணி**, நலவாழ்வைத் தரும் இந்துக் கடவுளாக கருதப்படுகிறார். அன்னம் என்பது உணவையும் பூரணம் என்பது முழுமையையும் குறிக்கும். இவர் பார்வதியின் அம்சமாவார்.
# அன்னபூரணி (கடவுள்)

## காசி நகரம்

காசி (வாரணாசி) நகரின் தலைமைக் கடவுளாக அன்னபூரணி வர்ணிக்கப்படுகிறார். கா என்பது காரணத்தையும், ச என்பது அமைதியையும், இ என்பது உடலையும் குறிக்கும். எனவே இந்நகரம் இப்பெயர் பெற்றதாகக் கூறுவர்.
# அன்னபூரணி (கடவுள்)

## பார்வதியின் அம்சம்

இந்து சமய மரபுக் கதைகளின்படி:  
சிவபெருமான் தன் மனைவி பார்வதியிடம், உலகம் மாயை எனவும் இம்மாயையில் உணவும் ஒரு பகுதி எனவும் கூற, உணவு உட்பட அனைத்துப் பொருட்களின் கடவுளாக வணங்கப்படும் பார்வதி சீற்றமடைந்தார். இவ்வுலகம் பொருளால் ஆனது என்றும் பொருள்களுக்குள் ஆற்றல் (சக்தி) உண்டென்றும் நிரூபிக்க மறைந்தார். பார்வதியின் மறைவு உலக இயக்கத்தைப் பாதித்தது, உலகமே வெறுமையானது. எங்குமே உணவின்றி எல்லாரும் பசியால் வாடினர். மக்களின் பசியறிந்து பரிவுற்ற அன்னை பார்வதி, மீண்டும் தோன்றி காசியில் உணவுக்கூடம் அமைத்தார்.  
உடனே தன் உணவுத் தட்டை எடுத்துக் கொண்டு பார்வதியிடம் சென்ற சிவன், “இப்போது உலகம் பொருள்களால் ஆனது என்றும் மாயையல்ல என்றும் அறிந்து கொண்டேன்” என்று கூறுகிறார். இதைக் கேட்டு மகிழ்ந்த பார்வதி, தன் கையால் உணவு வழங்கி மகிழ்ந்தார். அப்போதிலிருந்து பார்வதி, நலவாழ்வுக்கான கடவுளாக வணங்கப்படுகிறார்.
# அன்னபூரணி (கடவுள்)

## பெயர்கள்

அன்னபூரணிக்கு பல்வேறு பெயர்கள் இருப்பதாகக் கூறப்படுகிறது. அன்னபூரணி சகசிரநாமத்தில் ஆயிரம் பெயர்களாலும், அன்னம்பூரணி சதநாம அட்டோத்திரத்தில் 108 பெயர்களாலும் வணங்கப்படுகிறார். கீழ்க்கண்டவாறு போற்றப்படுகிறார்.
எங்கும் பரம்பொருளாக நிறைந்திருப்பவள்
நலவாழ்வு அருளும் தாயாய் இருப்பவள்
சிவனுக்கே ஆற்றல் வழங்குபவள்
அறிவை வழங்கக் கூடியவள்
பயத்தைப் போக்கி அருள்பவள்
மாயைகளைத் தாண்டியவள்
உலக தோற்றத்திற்கும் இயக்கத்திற்கும் காரணமானவள்
# அன்னபூரணி (கடவுள்)

## உருவம்

உருவ வழிபாட்டில், அன்னபூரணி கையில் தங்கக் கரண்டியும் உணவுப் பாத்திரமும் கொண்டுள்ளவராக வர்ணிக்கப்படுகிறார். நிறைய நகைகளை அணிந்து, அரியணையில் அமர்ந்து தோற்றமளிக்கிறார். சிவபெருமான் உணவு வழங்குமாறு வேண்டி, பாத்திரத்துடன் கையேந்தி நிற்கிறார். பார்வதி, தன் பக்தர்கள் அனைவரும் உண்ணும் வரை தான் உண்பதில்லை எனக் கூறப்படுகிறது.
# அன்னபூரணி (கடவுள்)

## வழிபாடு

இவரது ஆயிரம் பெயர்களை சொல்லிப் போற்றி வழிபடப்படுகிறார். உலகின் பல இடங்களில், சங்கராச்சாரியர் வழங்கிய சிறீ அன்னபூரண அட்டகத்தினை படித்து போற்றுகின்றனர். பெரும்பான்மையினர் இந்த பாடல்களை படித்துவிட்டே உண்கின்றனர்.
# அன்னபூரணி (கடவுள்)

## இவற்றையும் காண்க

- அன்னதானம்
- அன்னாபிசேகம்
# அன்னபூரணி (கடவுள்)

## வெளியிணைப்புகள்

- http://www.boloji.com/hinduism/153.htm
# கொளத்தூர் மணி

**கொளத்தூர் மணி** எனப் பரவலாக அறியப்படும் **தா. செ. மணி** (பிறப்பு 20 சூன் 1948) தமிழ்நாட்டைச் சேர்ந்த திராவிட இயக்கச் செயற்பாட்டாளர் ஆவார். திராவிடர் விடுதலைக் கழகத்தின் தலைவராக ஆகஸ்ட் 2012 முதல் செயலாற்றி வருகிறார்.
# கொளத்தூர் மணி

## வாழ்க்கைக் குறிப்பு

1948-ஆம் ஆண்டு ஜுன் மாதம் 20-ஆம் திகதி சேலம் மாவட்டம், மேட்டூர் வட்டத்தில் மூலக்காடு பஞ்சாயத்தைச் சேர்ந்த உக்கம்பருத்திக்காடு என்ற கிராமத்தில் கொளத்தூர் மணி பிறந்தார். இவரின் தந்தையார் செங்கோடன், தாயார் பாவாயம்மாள். செங்கோடன் அவர்கள் விவசாயியாகவும், 1950ஆம் ஆண்டு முதல் வனத்துறை ஒப்பந்ததாரராகவும், நெடுஞ்சாலைத் துறை, கலால் துறை ஆகியவற்றின் ஒப்பந்ததாரராகவும் இருந்தவர் ஆவார்.
# கொளத்தூர் மணி

## வாழ்க்கைக் குறிப்பு

### கல்வி மற்றும் பொதுவாழ்வில் நுழைவு

இவர் நிர்மலா உயர்நிலைப் பள்ளியில் இறுதி வகுப்பு வரை படித்தார். சேலம் அரசினர் கலைக் கல்லூரியில்<nowiki/>புகுமுக வகுப்பைத் தொடர்ந்தார். 17 வயதிலேயே பொது வாழ்வில் ஆர்வம் காட்டத் தொடங்கிவிட்டார். 1965ஆம் ஆண்டு நடைபெற்ற இந்தி எதிர்ப்புப் போராட்டத்தில் பங்கேற்றார். இதனால் புகுமுக வகுப்பில் தேர்ச்சி பெற முடியாமல் 1966ஆம் ஆண்டு ஊராட்சி ஒன்றிய இளநிலை எழுத்தராகப் பணியில் சேர்ந்தார். அப்போது அலுவலகத்தில் இருந்த கடவுள் படங்களை அகற்றுவதிலும், மூடநம்பிக்கையைப் பரப்பும் ஆயுத பூஜை போன்ற மதப் பண்டிகைகள் கொண்டாடுவதைத் தடுப்பதிலும், உடன் பணியாற்றிய ஊழியர்கள் துணையுடன் ஈடுபட்டு வெற்றியும் கண்டார்.1971ஆம் ஆண்டு அரசுப் பணியில் இருந்து விலகினார்.
# கொளத்தூர் மணி

## வாழ்க்கைக் குறிப்பு

### வாழ்க்கை இணையேற்பு

இவர் 10.06.1970இல் கமலம் என்பவரை வாழ்க்கைத் துணையாக ஏற்றுக் கொண்டார். இவர்களுக்கு இரு மகள்கள்; நாத்திகராணி, அறிவுச்செல்வி . **ஜாதியை ஒழிக்க ஜாதி மறுப்புத் திருமணங்களும் ஒரு வழி** என்று சொல்லோடு நில்லாமல் தனது இரண்டு மகள்களுக்கும் ஜாதி மறுப்புத் திருமணங்களைச் செய்து செயலாலும் முன்னுதாரணமாகத் திகழ்கிறார். தன் சொந்த செலவில் 100 இளைஞர்களுக்கு 5 நாட்கள் பெரியாரியல் பயிற்சி வகுப்பு நடத்தி, அதன் நிறைவு நாளன்று நடந்த பொதுக்கூட்டத்தில் தன் மூத்த மகள் நாத்திகராணியின் வாழ்க்கை இணையேற்பு விழாவை நடத்தினார். இரண்டாவது மகள் அறிவுச்செல்விக்கு எளிய முறையில் பதிவுத் திருமணம் செய்து பல்வேறு செய்தித்தாள்களில் விளம்பரமாக அறிவித்தார்.
# கொளத்தூர் மணி

## பொது வாழ்க்கை

### திராவிடர் கழகம்

உயர்நிலைப் பள்ளியில் தமிழாசிரியராக இருந்த புலவர் **வேணுகோபால்** அவர்களால் பகுத்தறிவு சிந்தனை பெற்றார். அவரது அறிவுரையின்படி,பெரியார் நடத்திய **விடுதலை** இதழை 1963 முதல் தொடர்ந்து படித்ததன் காரணமாக திராவிடர் கழகத்தில் உறுப்பினரானார்.
- 1970இல் சேலத்தில் பெரியார் சிலை திறப்பு விழா நடந்தது. பெரியாரும் அவ்விழாவில் பங்கேற்றார். அந்த விழாவில் கொளத்தூர் மணியும் கலந்து கொண்டார். சேலத்தில்
- 1971ஆம் ஆண்டு திராவிடர் கழகம் நடத்திய இராமனை செருப்பால் அடித்த மூடநம்பிக்கை ஒழிப்பு மாநாட்டில் பங்கேற்றார். அப்போது ஆம்பூர் பெருமாள், பெண்ணாகரம் நஞ்சையா, தக்கலை எஸ்.கே.அகமது போன்ற பெரியார் தொண்டர்களைச் சந்தித்தார்.
- 1971 மே மாதம் பெரியார் பெருந்தொண்டர் மேட்டூர் டி.கே.இராமச்சந்திரன் உதவியுடன் பெரியாரை அழைத்து வந்து கொளத்தூரில் முதல் பொதுக்கூட்டத்தை நடத்தினார். அப்போது அப்பகுதியில் நான்கு நாட்கள் சுற்றுப்பயணம் மேற்கொண்டு பிரச்சாரம் செய்த பெரியாருடன் இருந்து பல்வேறு அய்யங்களைக் களைந்து கொண்டார்.
- 1976 முதல் திராவிடர் கழகம் அறிவித்த அனைத்துப் போராட்டங்களிலும் முனைப்புடன் பங்கேற்று சிறை சென்றுள்ளார். மேலும் வட்டார அளவில் விவசாய சங்கத் துணைத்தலைவராக இருந்து விவசாயிகள் நலனுக்காகப் பல போராட்டங்களை நடத்தி சிறை சென்றார்.
- பெரியார் நூற்றாண்டு விழாவையொட்டி 1979 ஆகஸ்ட் 16 இல் குமரியில் தொடங்கி செப்டம்பர் 15 இல் தஞ்சையில் முடிந்த வழிநடை பிரச்சாரப் படைக்குத் தளபதியாக இருந்து சிறந்த முறையில் நடத்தினார்.
இவருடைய முயற்சியின் விளைவாக மேட்டூர் பகுதியில் சொந்த கட்டிடங்களில் ஏழு பெரியார் படிப்பகங்கள் நிறுவப்பட்டு இயங்கி வருகின்றன. திராவிடர் கழகம் நடத்தும் மாநாடுகளில் வெள்ளை பேண்ட், கருப்புச் சட்டை சீருடையில் வரும் அணிவகுப்பில் சேலம் மாவட்டம் தொடர்ந்து எட்டு முறை முதலிடம் பெற்றதில் இவருக்குப் பெரும்பங்கு உண்டு.  
மேட்டூர், கொளத்தூர் பகுதிகளில் கணவனை இழந்த பெண்கள் வெள்ளை சேலை உடுத்துவதை சில ஜாதியினர் ஒரு விதியாக நடைமுறைப்படுத்தியதை எதிர்த்துப் போராடி வெற்றி கண்டார். ஜாதி வெறி தலைவிரித்தாடும் இப்பகுதியில் அதனை எதிர்த்துப் போராடினார். தனது பகுதியில் பல ஜாதி மறுப்புத் திருமணங்களை நடத்தி வைத்துள்ளார்.  
அக்டோபர் 2000ஆம் ஆண்டில் திராவிடர் கழகத்திலிருந்து வெளியேறினார்.
# கொளத்தூர் மணி

## பொது வாழ்க்கை

### திராவிடர் கழகம்

#### வகித்தப் பொறுப்புகள்

- 1974 - கொளத்தூர் நகரத் தலைவர்
- 1977 - சேலம் மாவட்டத் துணைச் செயலாளர்
- 1980 - சேலம் மாவட்டச் செயலாளர்
- 1984 - மண்டல அமைப்புச் செயலாளர்
- 1998 - தமிழக அமைப்புச் செயலாளர்
# கொளத்தூர் மணி

## பொது வாழ்க்கை

### தந்தை பெரியார் திராவிடர் கழகம் மற்றும் பெரியார் திராவிடர் கழகம்

அரசியல் வேறுபாட்டால் திராவிடர் கழகத்திலிருந்து பிரிந்து தனித்தனியே இயங்கி வந்த ஆனூர் ஜெகதீசன், விடுதலை இராஜேந்திரன் ஆகியோர் தலைமையிலான **பெரியார் திராவிடர் கழகமும்** திருவாரூர் தங்கராசு, கோவை இராமகிருட்டினன் ஆகியோர் தலைமையிலான **தமிழ்நாடு திராவிடர் கழகமும்** இவர் தலைமையில் திராவிடர் கழகத்தில் இருந்து வெளியேறி வந்தவர்களும் இணைந்து, ஜூலை 13, 2001லிருந்து தந்தை **பெரியார் திராவிடர் கழகம்** என்ற பெயரில் செயல்படத் தொடங்கினர். அப்போது அந்த ஒருங்கிணைந்த தந்தை பெரியார் திராவிடர் கழகத்தின் தலைவராக ஒரு மனதாக தேர்ந்தெடுக்கப்பட்டார். ஆகஸ்ட் 11, 2001 அன்று இணைப்பு மாநாடு சென்னையில் நடந்தது. பின்னர் அக்கழகம் பெரியார் திராவிடர் கழகம் என்று பெயர் மாற்றம் பெற்றது.
# கொளத்தூர் மணி

## பொது வாழ்க்கை

### திராவிடர் விடுதலைக் கழகம்

சில கருத்து வேறுபாடுகளின் காரணமாக, பிரிந்து செல்லும் எவர் ஒருவரும் பெரியார் திராவிடர் கழகம் என்ற பெயரைப் பயன்படுத்தக் கூடாது என்ற நிபந்தனையோடு, பெரியார் திராவிடர் கழகம் கலைக்கப்பட்டது. அதன் பின்னர் 12.08.2012 முதல் திராவிடர் விடுதலைக் கழகம் என்ற புதிய பெயரில் உருவாக்கப்பட்ட அமைப்பிற்கு தலைவராக செயல்படத் தொடங்கினார்.
# கொளத்தூர் மணி

## பொது வாழ்க்கை

### திராவிடர் விடுதலைக் கழகம்

#### அமைப்பின் நோக்கமும் செயல்பாடுகளும்

இவ்வமைப்பின் நோக்கம், பெரியாரியலின் முக்கியக் கூறுகளான ஜாதி ஒழிப்பு, பெண்ணடிமை ஒழிப்பு, பகுத்தறிவு, பொதுவுடமை, தனித் தமிழ்நாடு ஆகியவற்றை மக்களிடம் கொண்டு போய்ச் சேர்த்து பெரியார் கனவு கண்ட ஒரு பொது உரிமை கொண்ட பொதுவுடமை தனித்தமிழ்நாட்டைக் காண வேண்டும் என்பதாகும்.  
இவ்வமைப்பின் கொள்கை முழக்கம் **பார்ப்பன, இந்திய தேசிய, பன்னாட்டுக் கூட்டுக் கொள்ளையை முறியடிப்போம்** என்பதாகும்.  
பெரியாரின் கொள்கையில் உறுதியாக நின்று, எந்தவொரு அரசியல் சார்புமில்லாமல் இன்று வரை இவ்வமைப்பில் செயல்பட்டு வருகிறார்.  
பெரியாரின் 40வது நினைவு நாளையொட்டி இவ்வமைப்பின் சார்பாக நடத்தப்பட்ட மனுசாஸ்திர எரிப்புப் போராட்ட விளக்க மாநாடும், மனுசாஸ்திர எரிப்புப் போராட்டமும், ஜாதி ஒழிப்பு பரப்புரைப் பயணங்களும் சமுதாயத்தில் பெரும் தாக்கத்தை ஏற்படுத்தின.
# கொளத்தூர் மணி

## பொது வாழ்க்கை

### தமிழீழ ஆதரவு

- 1982ஆம் ஆண்டு ஈழ விடுதலைப் போராளிகளின் அறிமுகம் கிடைக்கப் பெற்றார்.
- 1983 இறுதியில் மதுரையில் நடைபெற்ற ஈழ விடுதலை ஆதரவு மாநாட்டில் பெருமுனைப்புடன் பங்காற்றினார்.  
**பயிற்சி முகாம்** - இந்திய அரசு தமிழீழ விடுதலைப் போராளிகளுக்கு இராணுவ பயிற்சி அளிக்க அவர்களை இந்தியாவிற்கு வரவழைத்த போது, தமிழீழ விடுதலைப் புலிகள் அமைத்த மூன்று பயிற்சி முகாம்களில் முதல் பயிற்சி முகாம் 1984 ஜனவரி 5ஆம் நாள் முதல் 1986 நவம்பர் 5 வரை(ஏறத்தாழ 3 ஆண்டுகள்) இவரது சொந்த நிலத்தில் நடைபெற்றது. ஒவ்வொரு முகாமிலும் பயிற்சி பெற்ற புலிகளை மதிப்பீடு செய்ய தமிழீழ விடுதலைப் புலிகளின் தலைவர் மேதகு பிரபாகரன் 1 வாரம் முதல் அதிகபட்சம் 23 நாட்கள் வரை அங்கு தங்கியிருந்த போது இவர்கள் இருவருக்குள்ளும் நெருக்கமான நட்பு மலர்ந்தது.  
**தமிழீழத்திற்கு பயணம்** - 1989ஆம் ஆண்டு தமிழீழ விடுதலைப் புலிகளின் தலைவர் மேதகு பிரபாகரன் அவர்களால் **நவம்பர் 27** மாவீரர் நாளாக அனுசரிக்கப்படும் என அறிவிக்கப்பட்டது. நவம்பர் 27,1989 அன்று நடக்கவிருந்த முதலாவது மாவீரர் நாளுக்கு மேதகு பிரபாகரனால் அழைக்கப்பட்டிருந்தார். அந்நிகழ்விற்குச் செல்வதற்காக நவம்பர் 21 அன்று இவர் மேற்கொண்ட கடற்பயணம் தடைபட்டதால் திரும்பி வந்து, மீண்டும்1989 டிசம்பர் 9-ஆம் நாளன்று இலங்கைக்குப் பயணம் மேற்கொண்டு தமிழீழ விடுதலைப் புலிகளின் தலைவர் மேதகு பிரபாகரன் இருந்த வன்னிக்காட்டிலிருந்த பயிற்சி முகாமில் 10 நாட்கள் அவரோடிருந்தார். தமிழீழ விடுதலைப் புலிகளின் பெண் புலிகள் முகாம்கள் உட்பட பல்வேறு இராணுவ முகாம்களைப் பார்வையிட்டார். ஈழத் தமிழர்களின் துயரங்களை நேரில் பார்த்து வந்தார். சில மாதங்களுக்கு முன்னால் மாத்தையாவால் பிரபாகரன் சுட்டுக் கொல்லப்பட்டார் என்ற வதந்தி நிலவி வந்தது. இவர் பிரபாகரனைச் சந்தித்து வந்ததை புகைப்படத்துடன் அளித்த பேட்டியின் மூலமாகத்தான் மக்கள் அந்த வதந்தி பொய் என்பதை அறிந்தனர்.  
ஈழ விடுதலைக்கு ஆதரவாக நடைபெற்ற பல போராட்டங்களில் பங்கேற்று பல முறை சிறை சென்றவர். தொடர்ந்து ஈழப் போராட்டத்திற்கு ஆதரவாக செயல்பட்டதால் பல அடக்குமுறைகளைச் சந்தித்தவர்.  
***ஈழப் போராளிகளுக்கு ஆதரவாகத் தன் சொந்த பணத்தையே செலவழித்திருக்கிறார்…… ஈழப் போராளிகளின் இலட்சியம் நிறைவேறுவதற்காகத் தன் வாழ்க்கையையே அர்ப்பணித்துக் கொண்டுள்ளார்…..** -1994 : தமிழக க்யூ பிரிவு காவல் துறை சமர்ப்பித்த குற்றப்பத்திரிக்கையிலிருந்து…..*
# கொளத்தூர் மணி

## பொது வாழ்க்கை

### அதிரடிப்படையின் அட்டூழியங்களுக்கு எதிராக மனித உரிமைப் பணிகள்

#### பின்னணி

1993,1994 ஆகிய ஆண்டுகளில் வீரப்பனைப் பிடிப்பதாகக் கூறி, நடந்த தேடுதல் நடவடிக்கைகளின் போது தமிழக கர்நாடக கூட்டு அதிரடிப்படையினர் மலையடிவாரத்திலும் காட்டுப்பகுதி கிராமங்களிலும் பெரும் ஒடுக்குமுறையை ஏவினார். ஏறக்குறைய 100 அப்பாவி மக்கள் அதிரடிப்படையினரால் சுட்டுக் கொல்லப்பட்டனர். 300க்கும் மேற்பட்டவர்கள் சித்திரவதையால் கடுமையாகப் பாதிக்கப்பட்டனர். 60க்கும் மேற்பட்ட பெண்கள் பாலியல் வன்முறைக்கு ஆளாக்கப்பட்டனர். சித்திரவதை செய்வதற்கென அதிரடிப்படையினர் மாதேஸ்வரன் மலையில் ‘Workshop’ எனும் சித்திரவதைக் கூடம் ஒன்றை வைத்திருந்தனர். இதோடு மட்டுமல்லாமல் அப்பகுதியைச் சேர்ந்த 124 பேர் தடாவில் கைது செய்யப்பட்டு மைசூர் மத்திய சிறையில் அடைக்கப்பட்டனர். இதில் 12 பேர் பெண்கள். இவர்கள் அனைவரும் தாங்கள் எதற்காக சிறையில் இருக்கிறோம் என்பது கூட தெரியாத அப்பாவி மக்கள்.
# கொளத்தூர் மணி

## பொது வாழ்க்கை

### மரண தண்டனை எதிர்ப்பு

சாந்தன், முருகன், பேரறிவாளன் மற்றும் வீரப்பன் வழக்கில் மரண தண்டனை பெற்றிருந்த நான்கு தமிழர்களுக்காகவும் மரண தண்டனைக்கெதிரான போராட்டத்திலும் தன்னை இணைத்துக் கொண்டார். மரண தண்டனைக்கு எதிரான பல போராட்டங்களை முன்னின்று நடத்தியும், பங்கேற்றும் உள்ளார். மரண தண்டனை எதிர்ப்புக் கூட்டமைப்பில் இவரும் ஓர் ஒருங்கிணைப்பாளர் ஆவார்.
கர்நாடகத்தில் உள்ள மார்ட்டள்ளியிலும், பெங்களூரிலும் நடந்த மரண தண்டனை எதிர்ப்பு மாநாடுகளில் முக்கிய பங்காற்றினார். சென்னையில் பல்வேறு அமைப்புகள் நடத்திய பல மரண தண்டனை எதிர்ப்புப் பொதுக்கூட்டங்களிலிலும், போராட்டங்களிலும் கலந்து கொண்டார்.
# கொளத்தூர் மணி

## பொது வாழ்க்கை

### கூடங்குளம் அணு உலை எதிர்ப்பு

கூடங்குளம் அணுஉலை எதிர்ப்பு மக்கள் கூட்டமைப்பின் ஒருங்கிணைப்பாளராகப் பணியாற்றினார். பிப்ரவரி 2012இல் சென்னையில் நடந்த கூடங்குளம் அணு உலை எதிர்ப்புப் பேரணியையும், கூடங்குளம் அணு உலை எதிர்ப்பு மாநாட்டையும் ஒருங்கிணைத்தார். நெல்லையில் 1500 பேர் கலந்து கொண்ட கூடங்குளம் அணுஉலை எதிர்ப்பு ஆர்ப்பாட்டத்தை முன்னின்று நடத்தினார். கூடங்குளம் அணுஉலை எதிர்ப்பிற்காக சட்டமன்ற முற்றுகைப் போராட்டத்தில் ஈடுபட்டார். தமிழ்நாட்டில் மண்டல வாரியாக அணுஉலை எதிர்ப்புப் பொதுக்கூட்டங்களை நடத்தி அதில் பங்கேற்கவும் செய்தார்.
# கொளத்தூர் மணி

## சிறை

இவர் பல போராட்டங்களில் கலந்து கொண்டு பல முறை சிறை சென்றுள்ளார். நீண்ட காலம் சிறையிலிருந்தவை மட்டும் இங்கே பட்டியலிடப்பட்டுள்ளன. அவை:-
- 8.2.1991 – 27.4.1991 (விடுதலைப்புலிகளுக்கு ஆதரவாக செயல்பட்டதற்காக தேசிய பாதுகாப்புச் சட்டத்தின் கீழ் கைது)
- 28.5.1994 – 2.1.1995 (விடுதலைப்புலிகளுக்கு ஆதரவாக செயல்பட்டதற்காக அடக்குமுறைச் சட்டமான தடா ச்ட்டத்தின் கீழ் கைது)
- 10.9.1995 – 8.9.1996 (வேலூர் சிறப்பு முகாமிலிருந்து சுரங்கம் வெட்டி போராளிகள் தப்பியதற்கு உதவியாதாக போடப்பட்ட வழக்கில் கைது; ஒராண்டு சிறை). இவர், நீதிமன்றத்தில் தானே வாதாடி குற்றமற்றவர் என நிரூபித்து விடுதலையானார்.
- 8.3.2002 – 15.4.2003 (வீரப்பன் வழக்கில் அடக்குமுறைச் சட்டமான தடா ச்ட்டத்தின் கீழ் கைது. ஓராண்டுக்கு மேலாக சிறை)
- 28.2.2009 – 4.5.2009 (திண்டுக்கலில் புலிகள் ஆதரவு உரைக்காக தேசிய பாதுகாப்புச் சட்டத்தின் கீழ் கைது)
- 2.11.2013 – 15.2.2014 (இலங்கையில் நடைபெறவிருந்த காமன் வெல்த் மாநாட்டில் இந்தியா பங்கேற்கக் கூடாது என்பதற்காக சேலத்திலும், சென்னையிலும் நடந்த இரு வேறு வன்முறை நிகழ்வுகளில் இவரையும் இணைத்து வழக்கு புனையப்பட்டது. அதனால், தேசிய பாதுகாப்புச் சட்டத்தின் கீழ் கைது)
# திருஅசுபதி (இதழ்)

| *திருஅசுபதி* |  |
| --- | --- |
| **வெளியீட்டாளர்** | காஞ்சி சிவத்திருத்தொண்டரடிமை |
| **இதழாசிரியர்** | காஞ்சி சிவத்திருத்தொண்டரடிமை |
| **வகை** | ஆன்மிக இதழ் |
| **வெளியீட்டு சுழற்சி** | மாதம் ஒரு முறை |
| **முதல் இதழ்** | செப்டம்பர் 2012 |
| **நிறுவனம்** |  |
| **நகரம்** | சென்னை |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | திருஅசுபதி
எண்:57, குமார் தெரு
காஞ்சிபுரம் - 631 501,
தமிழ்நாடு,
இந்தியா |
| **வலைப்பக்கம்** | } |  
**திருஅசுபதி** என்பது தமிழ்நாட்டில் காஞ்சிபுரம் நகரிலிருந்து செப்டம்பர் 2012 முதல் வெளியாகும் ஒரு ஆன்மிக மாத இதழாகும். இந்த இதழின் ஆசிரியராக “காஞ்சி சிவத்திருத்தொண்டரடிமை” என்பவர் இருந்து வருகிறார். இந்த இதழில் சிவபெருமான் குறித்த செய்திகள் மற்றும் சிவபெருமான் கோயில்கள் குறித்த தகவல்கள் மட்டும் இடம் பெற்று வருகின்றன.
# இர்வின் பிரபு

**இர்வின் பிரபு ** (*The Lord Irwin*) (ஏப்ரல் 16, 1881 – திசம்பர் 23, 1959) என்று பரவலாகவும் 1925 முதல் 1934 வரையும் பின்னர் 1934 முதல் 1944 வரை **ஆலிபாக்சு வைகௌன்ட்டு** (*The Viscount Halifax*) எனவும் அழைக்கப்பட்ட **எட்வர்டு பிரெடிரிக் லின்ட்லெ வுட், ஆலிபாக்சின் முதலாம் பிரபு** (*Edward Frederick Lindley Wood, 1st Earl of Halifax*) 1930களில் பிரித்தானிய கன்சர்வேட்டிவ் கட்சியின் மூத்தத் தலைவர்களில் ஒருவராக விளங்கியவர். இர்வின் பல முக்கியப் அமைச்சகங்களில் பணியாற்றியிருந்தார்; அவற்றில் வெளிநாட்டுச் செயலராக அவர் 1938 முதல் 1940 வரை பணியாற்றியது குறிப்பிடத்தக்கதாகும். இரண்டாம் உலகப் போருக்கு முன்னதாக ஐரோப்பிய நாடுகள் கடைபிடித்த விட்டுக் கொடுத்தல் கொள்கையை வடிவமைத்தவராக இர்வின் கருதப் படுகிறார். இரண்டாம் உலகப் போரின்போது பிரித்தானியத் தூதராக வாசிங்டனில் பணிபுரிந்தார்.
# இர்வின் பிரபு

## ஆரம்பகால வாழ்க்கை

ஆலிபாக்சு, யார்க் ஷயர் வம்சத்தின், இரண்டாம் ஆலிபாக்சு வைகௌன்ட்டு சார்லஸ் வூட்டிற்கு நான்காவது மகனாகப் பிறந்தார். அவரது அண்ணன் மூவரும் இளம் வயதிலேயே நோய்வாய்ப்பட்டு இறந்தனர். இதனால் இவர் குடும்பத்தின் ஒற்றை வாரிசாகி பிரபுக்கள் அவையில் இடம் பிடித்தார்.
# இர்வின் பிரபு

## இந்தியாவின் வைசிராய்

இர்வின் பிரபு 1926 முதல் 1931 வரை இந்தியாவின் வைசிராயாக பணியாற்றினார். இவரது பாட்டனார் முன்பு இந்தியாவிற்கான அமைச்சராக இருந்ததை கருத்தில்கொண்டு மன்னர் ஜார்ஜ் V பரிந்துரையின்படி நியமிக்கப்பட்டு ஏப்ரல் 1, 1926ஆம் ஆண்டு மும்பை வந்திறங்கினார்.  
அவரது பதவிக்காலத்தில் பெருத்த அரசியல் மாற்றங்கள் நிகழ்ந்தன. இந்தியா தன்னாட்சிக்குத் தயாரானநிலையில் உள்ளதா என ஆராய அமைக்கப்பட்ட சைமன் குழுவில் இந்தியர் எவரும் இடம் பெறாததை கண்டித்து நாடெங்கும் போராட்டங்கள் நடந்தன. இவற்றைக் கட்டுப்படுத்த இர்வின் வழங்கிய சலுகைகளை அரைமனதானதொன்றாக இந்தியர்கள் கருத இலண்டனில் கூடுதலானவையாக கருதப்பட்டன. இக்காலத்தில் நிகழ்ந்த குறிப்பிடத்தக்க நிகழ்வுகள்: சைமன் குழு அறிக்கைக்கு எதிரான போராட்டங்கள்; நேரு அறிக்கை; அனைத்துக் கட்சி மாநாடு; முசுலிம் லீக்கின் தலைவர் முகமது அலி ஜின்னா பதினான்கு அம்சக் கோரிக்கை; மகாத்மா காந்தியின் தலைமையில் இந்திய தேசிய காங்கிரசு நடத்திய குடிகளின் ஒத்துழையாமை இயக்கம் மற்றும் இந்திய வட்டமேசை மாநாடுகள் ஆகும்.  
இர்வின் அனைத்து காங்கிரசுத் தலைவர்களையும் சிறையில் அடைத்து காந்தியுடன் பேச்சுவார்த்தை நடத்தினார். இலண்டனிலிருந்து விடுதலை வழங்குவது குறித்த எந்தவொரு ஆதரவான நிலையும் கிடைக்காதநிலையில் இர்வினின் முயற்சிகள் தோல்வியடைந்தன. நாட்டில் பிரித்தானிய குடிமைப்படுத்தலுக்கு எதிராக போராட்டங்கள் தீவிரமடைந்தன. தன்னால் எந்தவொரு வாக்குறுதியும் வழங்கவியலா நிலையில் இர்வின் அடக்குமுறையால் இந்தப் போராட்டங்களை எதிர்கொண்டார். காந்தியை கைது செய்து, பொதுக்கூட்டங்களை தடை செய்து கட்டுப்பாடுகளை விதித்தார். இந்தப் போராட்டங்களின்போது காவல்துறையின் தடியடியால் தலைவர் லாலா லஜபத் ராய் உயிரிழக்க நிலைமை மோசமானது. இதனை நேரில் கண்ட பகத் சிங் லாலாவின் மறைவிற்கு பழிவாங்கவே தனது தாக்குதலை நிகழ்த்தியதாகத் தெரிவித்தார். காந்தியின் கைது மேலும் போராட்டத்தை வலுவடையச் செய்ய சனவரி 1931இல் தில்லி உடன்பாடு|தில்லி உடன்பாட்டிற்கு வழி வகுத்தார்; இதன்படி அனைத்துத் தரப்பினரும் பங்குகொள்ளும் வட்டமேசை மாநாடு ஒன்றுக்கு ஏற்பாடு செய்ய ஒப்புக்கொண்டதை அடுத்து ஒத்துழையாமை இயக்கமும் வெளிநாட்டுப் பொருட்களை புறக்கணிக்கும் போராட்டமும் விலக்கிக் கொள்ளப்பட்டது. இரு வாரங்கள் நடந்த இந்த மாநாட்டின் முடிவில் காந்தி-இர்வின் உடன்பாடு ஏற்பட்டது.  
மார்ச் 5,1931 அன்று கையெழுத்தான இந்த உடன்பாட்டின்படி
- காங்கிரசு தனது ஒத்துழையாமை இயக்கத்தை விலக்கிக் கொண்டது.
- வட்ட மேசை மாநாடுகளில் பங்கேற்க காங்கிரசு உடன்பட்டது.
- காங்கிரசின் செயல்பாட்டைக் கட்டுப்படுத்த அரசு வெளியிட்ட அனைத்து அவசரச் சட்டங்களையும் திரும்பப் பெறும்.
- வன்முறை தவிர்த்த அனைத்து வழக்குகளையும் அரசு விலக்கிக் கொள்ளும்.
- ஒத்துழையாமை இயக்கத்திற்காக கைதாகி தண்டனை பெற்ற அனைத்து காங்கிரசுத் தொண்டர்களையும் விடுவிக்க அரசு உடன்பட்டது.  
மேலும் இரண்டாவது வட்டமேசை மாநாட்டில் காங்கிரசின் ஒரே சார்பாளராக காந்தி கலந்து கொள்ளவும் உடன்பாடு ஏற்பட்டது.  
மார்ச்சு 20, 1931 அன்று இர்வின் பிரபு ஆட்சியிலிருந்த இளவரசிக்காக கொடுக்கப்பட்ட ஓர் விருந்தில் காந்தியின் நேர்மை, தூய்மை மற்றும் நாடுப்பற்றை பாராட்டிப் பேசினார். இதற்கு பின்னர் ஒரு மாத காலத்தில் பணி ஓய்வு பெற்று நாடு திரும்பினார். இர்வின் திரும்பிய பின்னர் அமைதி நிலவினாலும் ஓராண்டுக்குள்ளேயே மாநாடு தோல்வியடைந்து காந்தி மீண்டும் கைது செய்யப்பட்டார்.  
இர்வினின் வைசிராய் பதவிக்காலம் இருதரப்பினருக்கும் நடுநிலையில் இருந்தது; கண்டிப்புடனும் தனித்தன்மையுடனும் செயல்பட்டார். எனவே நாடு திரும்பிய பின்னர் மிகுந்த மதிப்புடன் அரசியலில் மீண்டும் ஈடுபட முடிந்தது.
# இர்வின் பிரபு

## இதனையும் காண்க

- இந்தியத் தலைமை ஆளுநர்கள் மற்றும் வைஸ்ராய்களின் பட்டியல்
# ஐக்கிய அமெரிக்காவில் எசுப்பானிய மொழி

ஐக்கிய அமெரிக்காவில் எசுப்பானிய மொழி அதிகம் பேசப்படும் இரண்டாவது மொழியாகும்.
அமெரிக்காவின் சீனம், பிரெஞ்சு, ஜெர்மானியம், இத்தாலியம், ஹவாயி மற்றும் பழங்குடியினர் மொழிகளைப்
பேசுவோரின் மொத்தத் எண்ணிக்கையைவிட அதிகம் பேர் எசுப்பானிய மொழியைப் பேசுகின்றனர்.
அமெரிக்க மக்கட்தொகைக் கணக்கெடுப்பில் 37 மில்லியன் மக்கள் எசுப்பானிய மொழிகளைப் பேசுவதாகவும்
தாய்மொழியாகவும் இரண்டாம் மொழியாகவும் மொத்தமாக 45 மில்லியன் மக்கள் எசுப்பானியம் பேசுவதாகவும் அறியப்படுகிறது.
இதன் மூலம், மெக்சிகோவிற்கு அடுத்தபடியாக எசுப்பானியம் பேசும் அதிகம் மக்கள் அமெரிக்காவில்
வசிப்பதாக அறியப்படுகிறது. இவர்களில் பாதி பேர் ஆங்கிலமும் சரளமாகப் பேசுவதாக அறியப்படுகிறது.
உலகிலேயே அதிகம் பேசப்படும் இந்தோ- ஐரோப்பிய மொழியாக எசுப்பானியம் விளங்குகிறது.  
எசுப்பானிய ஆட்சியாளர்கள் 17 ஆம் நூற்றாண்டில் அமெரிக்காவிற்கு வந்ததிலிருந்து எசுப்பானிய மொழி பரவிற்று.
அமெரிக்காவிலும், மெக்சிகோவிலும் முதலில் பேசப்பட்ட ஐரோப்பிய மொழி எசுப்பானியமே என்பது குறிப்பிடத்தக்கது. அமெரிக்காவில் ஆங்கிலத்திற்கு அடுத்தபடியாக எசுப்பானிய மொழி ஆதிக்கம் பெற்றிருக்கிறது
# ஐக்கிய அமெரிக்காவில் எசுப்பானிய மொழி

## மக்கள் பரம்பல்

மாநிலம் வாரியாக எசுப்பானியம் பேசுவோரின் எண்ணிக்கை பட்டியலாகத் தரப்பட்டுள்ளது.  
| மாநிலம் | எசுப்பானியம் பேசுவோர் | மொத்தத்தில் விழுக்காடு |  |
| --- | --- | --- | --- |
| புவெர்ட்டோ ரிக்கோ | 3,900,128 | 95.21% |  |
| நியூ மெக்சிகோ | 823,352 | 43.27% |  |
| கலிபோர்னியா | 12,442,626 | 34.72% |  |
| டெக்சஸ் | 7,781,211 | 34.63% |  |
| அரிசோனா | 1,608,698 | 28.00% |  |
| நெவாடா | 445,622 | 19.27% |  |
| புளோரிடா | 3,304,832 | 19.01% |  |
| நியூ யார்க் | 3,076,697 | 15.96% |  |
| நியூ செர்சி | 1,134,033 | 13.89% |  |
| இலினாய் | 1,516,560 | 12.70% |  |
| கொலராடோ | 545,112 | 12.35% |  |
| ரோட் தீவு | 100,227 | 9.96% |  |
| உட்டா | 216,327 | 9.40% |  |
| கனக்டிகட் | 308,863 | 9.35% |  |
| ஒரிகன் | 293,840 | 8.47% |  |
| கொலம்பியா மாகாணம் | 45,023 | 8.24% |  |
| இடாகோ | 103,686 | 7.66% |  |
| வாசிங்டன் | 431,021 | 7.20% |  |
| ஜார்ஜியா | 610,402 | 7.04% |  |
| மாசச்சூசெட்ஸ் | 411,192 | 6.80% |  |
| கன்சாசு | 169,376 | 6.59% |  |
| டெலவெயர் | 51,762 | 6.50% |  |
| வடக்கு கரோலினா | 532,553 | 6.45% |  |
| நெப்ராசுகா | 98,211 | 5.99% |  |
| விர்ஜீனியா | 412,416 | 5.78% |  |
| மேரிலேந்து | 298,072 | 5.68% |  |
| ஓக்லகாமா | 173,552 | 5.22% |  |
| அர்கான்சசு | 116,396 | 4.45% |  |
| இந்தியானா | 254,219 | 4.32% |  |
| விஸ்கொன்சின் | 217,550 | 4.18% |  |
| வியோமிங் | 19,830 | 4.12% |  |
| பென்னிசில்வேனியா | 436,254 | 3.72% |  |
| தெற்கு கரோலினா | 148,345 | 3.68% |  |
| அலாசுகா | 22,649 | 3.64% |  |
| மின்னசொட்டா | 171,042 | 3.55% |  |
| ஐயோவா | 97,876 | 3.51% |  |
| மிச்சிகன் | 292,996 | 3.10% |  |
| டென்னிசி | 171,646 | 3.04% |  |
| லூசியானா | 106,872 | 2.68% |  |
| அலபாமா | 107,806 | 2.50% |  |
| மிசவுரி | 129,329 | 2.37% |  |
| ஒகியோ | 230,467 | 2.15% |  |
| நியூ காம்ப்சையர் | 26,607 | 2.14% |  |
| கெண்டக்கி | 80,450 | 2.05% |  |
| தெற்கு டக்கோட்டா | 14,403 | 1.98% |  |
| மிசிசிபி | 46,561 | 1.72% |  |
| மொண்டானா | 13,458 | 1.51% |  |
| கவாய் | 17,442 | 1.50% |  |
| வடக்கு டக்கோட்டா | 8,853 | 1.48% |  |
| மேற்கு விர்ஜீனியா | 18,207 | 1.06% |  |
| வெர்மான்டு | 5,950 | 1.01% |  |
| மெய்னி | 12,576 | 1.00% | } |
# ஐக்கிய அமெரிக்காவில் எசுப்பானிய மொழி

## வரலாறு

ஐரோப்பிய குடியேற்றவாதிகளால் வட அமெரிக்காவில் முதலில் பேசப்பட்ட மொழி இதுவே. 1513 ஆம் ஆண்டில் முற்கால அமெரிக்காவில் எசுப்பானியர்கள் வந்திறங்கினர்.
புளோரிடா என்னும் குடியிருப்பை நிர்மாணித்தனர். அமெரிக்காவின் மிகப் பழைய ஐரோப்பியக் குடியிருப்பு இதுவே. புவெர்ட்டோ ரிக்கோவின் தலைநகரான சான் யுவான் அமெரிக்காவின் பழைய நகரமாகும். முற்காலத்தில், எசுப்பானியப் போர்களாலும், நிலம் வாங்கியதாலும், பெரும்பாலான எசுப்பானியர்கள் குடியேறினர். தற்காலத்தில் இவர்களின் எண்ணிக்கை இன்னும் அதிகரித்திருக்கிறது.
# ஐக்கிய அமெரிக்காவில் எசுப்பானிய மொழி

## வரலாறு

### ஆடம்சு - ஓனிசு ஒப்பந்தம்

1819 ஆம் ஆண்டில், ஆடம்சு ஓனிசு ஒப்பந்தத்தின்படி, புளோரிடாவை அமெரிக்காவிற்கு விற்றது ஸ்பெயின். இங்கு குடியேறிய எசுப்பானியர்கள் அமெரிக்கக் குடிமக்கள் ஆயினர். ஆயினும், தொடர்ந்து எசுப்பானிய மொழியைப் பேசினர்.
# ஐக்கிய அமெரிக்காவில் எசுப்பானிய மொழி

## வரலாறு

### லூசியானாவை வாங்குதல்

18, 9 ஆம் நூற்றாண்டுகளில், ஸ்பெயின் அமெரிக்காவின் பெரும்பகுதியை உரிமை கொண்டாடியது. லூசியானாவை அமெரிக்காவிற்கு விற்றபின், அங்கு வாழ்ந்த எசுப்பானியர்களும், பிரெஞ்சர்களும் எசுப்பானிய, பிரெஞ்சு மொழிகளைப் பேசினர்.
# ஐக்கிய அமெரிக்காவில் எசுப்பானிய மொழி

## நியூமெக்சிகோவில் எசுப்பானியம்

எசுப்பானியத்தின் பரவலான பயன்பாட்டால், நியூமெக்சி ஆட்சிமொழியாக விளங்குகிறது என பெரும்பாலானோர் எண்ணுகின்றனர். இம்மாநிலத்திற்கு ஆட்சி மொழிகள் எதுவும் கிடையாது எனினும், எசுப்பானியமும், ஆங்கிலமும், அரசாணைகளிலும், பிற சேவைகளிலும் பயன்படுத்தப்படும் என சட்டம் வகுக்கப்பட்டது. இருப்பினும், உள்ளூர் அரசுகள் பெரும்பாலும் எசுப்பானியத்திலேயே சேவைகளை வழங்குகின்றன. இங்கு பேசப்படும் எசுப்பானியம் இலக்கணத்தில் பெருமளவில் மாறுபட்டும், ஆங்கில, பிற மொழிச் சொற்களை உள்வாங்கியும் காணப்படுகிறது.
# ஐக்கிய அமெரிக்காவில் எசுப்பானிய மொழி

## டெக்சாசில் எசுப்பானியம்

டெக்சாசு மாநிலத்தில் ஆங்கிலமே ஆட்சி மொழி போன்று செயல்படுகிறது. இருப்பினும், எசுப்பானியர்களின் புதிய குடியேற்றங்களால் எசுப்பானிய மொழி பேசுவோரின் எண்ணிக்கை அதிகரித்துள்ளது. மெக்சிகோவை ஒட்டிய எல்லையோர டெக்சாசுப் பகுதிகளில் எசுப்பானியம் அதிகம் பேசப்படுகிறது. டெக்சாசு மாநில அரசு தங்கள் அரசு இணையதளத்தில் ஆங்கிலத்தில் குறைவான அறிவுடையவர்க்காக எசுப்பானியத்திலும் தகவல்கள் வழங்கப்படும் என அறிவித்துள்ளது.
# ஐக்கிய அமெரிக்காவில் எசுப்பானிய மொழி

## புவெர்ட்டோ ரிக்கோவில் எசுப்பானியம்

புவெர்ட்டோ ரிக்கோ அரசு எசுப்பானியம், ஆங்கிலம் ஆகிய இரு மொழிகளையும் ஆட்சி மொழியாக அறிவித்தாலும், எசுப்பானியமே ஆதிக்க மொழியாகவும், அதிகம் பேசப்படும் மொழியாகவும் திகழ்கிறது. அமெரிக்காவின் இடப்பெயர்கள் பல எசுப்பானிய மொழிச் சொற்கள் என்பதும் குறிப்பிடத்தக்கது
# ஐக்கிய அமெரிக்காவில் எசுப்பானிய மொழி

## கலிபோர்னியா

கலிபோர்னியாவின் முதல் அரசியலமைப்புச் சட்டம் எசுப்பானிய மொழிக்கு உரிமை வழங்கியுள்ளது.  
—கலிபோர்னிய சட்டம், 1849, கட்டுரை. XI பகுதி. 21.
பின்னர் ஆங்கிலம் பேசும் அமெரிக்கர்களின் எண்ணிக்கைக் கூடியதால், அனைத்து தொடர்புகளும் ஆங்கிலத்திலேயே கொள்ளப்பட வேண்டும் என சட்டம் இயற்றப்பட்டது.  
—கலிபோர்னிய சட்டம், கட்டுரை. 3, பகுதி. 6  
எசுப்பானியம் மாநிலத்தின் அனைத்துப் பகுதிகளிலும் பேசப்படுகிறது. பல அரசு ஆவணங்கள், சேவைகள் அனைத்து எசுப்பானியத்திலும் வழங்கப்படுகின்றன.  
—கலிபோர்னிய சட்டம், கட்டுரை. 1. பகுதி. 14
# ஐக்கிய அமெரிக்காவில் எசுப்பானிய மொழி

## அரிசோனாவில் எசுப்பானியம்

அரிசோனாவில் ஆங்கிலமே ஆட்சி மொழியாக இருந்தாலும், மெக்சிகோவுடன் நெருங்கிய மொழி, பண்பாட்டுத் தொடர்புகளைக் கொண்டுள்ளது. இப்பகுதியில் முற்காலத்தில் அதிகளவிலான எசுப்பானியப் பேச்சாளர்கள் வாழ்ந்தனர்.
# ஐக்கிய அமெரிக்காவில் எசுப்பானிய மொழி

## அமெரிக்காவில் எசுப்பானிய மொழிக் கல்வி

ஆங்கிலத்திற்கு அடுத்தபடியாக, எசுப்பானியம் அமெரிக்கப் பள்ளிகளிலும் கல்லூரிகளிலும் அதிகம் கற்பிக்கப்படுகிறது. அமெரிக்கக் கல்லூரியில் கற்பிக்கப்படும் மொழிகளில் நூற்றில் 53 பேர் எசுப்பானியத்தையும், 14.4 பேர் பிரெஞ்சையும், 7.1 பேர் ஜெர்மானியத்தையும், 4.5 பேர் இத்தாலியத்தையும், 4.3 பேர் அமெரிக்க சைகை மொழியையும், 3.7 ஜப்பானியத்தையும், 2.4 பேர் சீனத்தையும் கற்றிருப்பதாக ஆய்வுகள் தெரிவிக்கின்றன.
# ஐக்கிய அமெரிக்காவில் எசுப்பானிய மொழி

## எசுப்பானிய மொழியில் ஆங்கிலக் கலப்பு

அமெரிக்காவில் பேசப்படும் எசுப்பானியத்தில் ஆங்கில மொழி பெருமளவு சொற்களிலும், சொல்லமைப்பிலும் கலந்துள்ளது. இளைய தலைமுறையினர் இருமொழிகளையும் கலந்து பேசி வருகின்றனர். புதிய தலைமுறையினர் பலர் ஆங்கிலத்திற்கு இணையாக எசுப்பானியத்தை கற்பதிலும், பேசுவதிலும் ஆர்வம் காட்டுகின்றனர். எசுப்பானிய மொழிக்கான வட அமெரிக்கக் குழு, எசுப்பானிய மொழியின் வளர்ச்சியையும் அதில் ஆங்கிலத்தின் ஆதிக்கத்தையும் ஆராய்ந்தது. அதன்படி ஒவ்வொரு மாநிலத்திற்கும் ஏற்ப எசுப்பானியம் வேறுபடுகிறது. பெரும்பான்மையினர் அமெரிக்க ஒலிப்புமுறையுடன் எசுப்பானியம் பேசுவதாக அறியப்படுகிறது.
# ஐக்கிய அமெரிக்காவில் எசுப்பானிய மொழி

## அமெரிக்க ஆங்கிலத்தில் எசுப்பானியச் சொற்கள்

பல எசுப்பானியச் சொற்கள் அமெரிக்க ஆங்கிலத்தில் கலந்துள்ளன.
பரவலாக அறியப்படும் சில சொற்கள்
மாற்றம் பெறாத சொற்கள் அப்படியே வழங்கப்பட்டுள்ளன.
மாற்றம் பெற்றவைக்கு மட்டும் அடைப்புக்குறிக்குள் மூலச் சொல்லும், தமிழில் பொருளும் தரப்பட்டுள்ளது.  
- Admiral (இராணுவத் தளபதி)
- Aficionado (தீவிர இரசிகர்)
- Buckaroo (vaquero)
- Cafeteria (cafetería) (தானே பரிமாறி உண்ணும் உணவகம்)
- Cigar ("Ciq-Sigan") (சுருட்டு)
- Corral (குழுவாக்குதல்)
- Chocolate (xocoatl) (கோகோவில் செய்யப்படும் பாகு, இனிப்பு)
- Desperado (desesperado)
- Guerrilla (தீவிரவாதி)
- Guitar (guitarra) (இசைக்கருவி)
- Junta
- Lasso ("lazo") (கயிறு)
- Peninsula (தீபகற்பம்)
- Potato ("Patata") (உருளைக் கிழங்கு)
- Ranch ("Rancho") (பண்ணை நிலம்)
- Rodeo
- Siesta
- Tornado (புயல், சூறாவளி)
- Wrangler (caballerango)
# ஐக்கிய அமெரிக்காவில் எசுப்பானிய மொழி

## தற்போதைய நிலை

அமெரிக்காவில் வசிக்கும் மூன்றரை கோடி மக்கள் வீட்டில் எசுப்பானிய மொழியினைப் பேசுகின்றனர். இவர்களில் பெரும்பான்மையினர் கலிபோர்னியா, டெக்சாசு, புளோரிடா மாகாணங்களிலேயே வாழ்கின்றனர். அமெரிக்காவிற்கு ஆட்சி மொழி இல்லையென்றாலும், ஆங்கிலமே பொது மொழியாக செயல்படுகிறது. பெரும்பாலான மைய, மாநில அரசுகளின் சேவைகள், திட்டங்கள், ஆவனங்கள் ஆங்கிலத்திலேயே வழங்கப்படுகின்றன. எசுப்பானியம் அதிகம் பேசப்படும் மாநிலங்களில் எசுப்பானியத்திலும் இவை கிடைக்கின்றன. புவெர்ட்டோ ரிக்கோவில் எசுப்பானியமே ஆட்சிமொழியும் அதிகம் பேசப்படும் மொழியாகவும் உள்ளது. அமெரிக்காவில் தெற்குப் பகுதிகளில் எசுப்பானிய, ஆங்கிலப் பண்பாட்டுகளுக்கிடையே பிரச்சனைகள் எழுந்திருக்கின்றன. அமெரிக்காவில் எசுப்பானியமே அதிகம் கற்பிக்கப்படும் மொழியாக உள்ளது.